Գեներալ Մանվելի հետագա ճակատագրի մասին խոսելն անիմաստ է: Ազգային ժողովն այսօր նրան զրկեց պատգամավորական անձեռնմխելիությունից, իսկ մնացածն արդեն իրավապահների գործն է: Եվ դա լավ է, որովհետև եթե ժողովրդին մնար, հնարավոր է, այլընտրանքային պատժամիջոցներ կիրառվեին: Այնպիսի պատժամիջոցներ, որոնց գեներալ Մանվելն ինքը ժամանակին կողմ էր: Հիմա հանրապետականների արձագանքի մասին: Բոլորի համար սա սեփական հայրենասիրությունը ցույց տալու հրաշալի առիթ էր, և հիմա բոլորն, իրար հերթ չտալով, հայտարարում են, թե ԱԱԾ հրապարակած տեսանյութը դիտելուց հետո շոկի մեջ են հայտնվել: Ափսոս, միայն, որ չեն հստակեցնում, թե հատկապես ինչո՞ւ են շոկի մեջ հայտնվել: